Într-un moment de viziune...
În anii 1930, San Francisco,
Joseph B. Friedman și fiica sa cea mică, Judith,
stau la tejgheaua unui vânzător de suc,
iar Judith tocmai a comandat un milkshake.
Nu vom ști niciodată dacă era de vanilie sau de căpșuni.
Când milkshake-ul ajunge, Joseph observă că Judith se chinuie.
Așezată pe scaunul din magazin,
nu poate să ajungă cu gura la paiul de hârtie din shake.
Joseph, într-un moment de viziune, modifică paiul lui Judith.
Introduce un șurub la un capăt al paiului
și, folosind ață dentară,
strivește hârtia pe filetul șurubului
pentru a crea o serie de striuri mici și echidistante.
După ce scoate șurubul
paiul se poate îndoi peste marginea paharului,
iar Judith poate să-și savureze milkshake-ul.
Joseph scoate inițial pe piață noul pai flexibil pentru spitale,
pentru a ajuta pacienții să bea în timp ce stau în pat,
dar apoi, cu ajutorul surorii lui, Betty, pricepută la marketing și afaceri,
paiul ce se îndoaie a devenit o unealtă iubită de copii
și un obiect obișnuit în casă.